Leabua Jonathan

Joseph Leabua Jonathan (30. lokakuuta 1914 Hlotse – 5. huhtikuuta 1987) oli lesotholainen poliitikko. Hän toimi itsenäisen Lesothon ensimmäisenä pääministerinä vuosina 1965–1986. 

Jonathan kääntyi katolisuuteen vuonna 1959 ja perusti Basothon kansallispuolueen. Vuonna 1965 hän nousi Lesothon pääministeriksi. 20. tammikuuta 1986 tapahtui sotilasvallankaappaus, jonka seurauksena Justin Lekhanya korvasi Jonathanin maan pääministerinä. Jonathan kuoli Pretoriassa sydänkohtaukseen huhtikuussa 1987. 

Lesothon pääministerit
Vuonna 1914 syntyneet
Vuonna 1987 kuolleet